Den Vest-Sjællandske Avis, 1828-09-06
Jndenlandske Efterretninger. Da Hs. Majestæt Kongen havde ladet sig give nøiagtige Underretninger om en i senere Tid af Eieren v. Fellenberg paa Godset Hofmyl i Schweitz oprettet lavere Opdragelses- og UnderviisningsAnstalt for de fattigste Børn af Landalmuen, især de Fader= og Moderløse der i Egnen, i det Øiemed ikke alene at forsørge saadanne Drenge med det til Livets Ophold Fornødne, men ogsaa at danne dem, medens de opfødes, til kyndige, flittige og nøisomme Arbeidere i Jordbruget, lod Allerhøistsamme paa Sin Bekostning to Seminarister, den ene fra Sjælland, den anden fra Slesvig, drage derhen og der opholde sig i en vis Tid, for nøie at lære Indretningen at kiende og for at danne sig til, som Lærere at forestaae lignende Jndretning her. Efter deres Tilbagekomst besluttede Hs. Majestæt at see dem anbragte paa Landet i Siælland, og paalagde Directionen for Universitetet og de lærde Skoler at afgive all underdanigst Oplysning, om ikke paa Sorø Akademies Gods et Lokale kunde afgives til at anstille Forsøg med den Fellenbergske Skole- og Fattig Jndretning, og, da Directionen dernæst havde indberettet, at saadant Lokale der vilde kunne tilveiebringes, behagede det Hs. Majestæt ved allerhøieste Resolution af 11te Septr. 1827 at befale, at bemeldte Forsøgsanstalt der skuld oprettes og være underlagt Directionens Bestyrelse. Til Lokale for Forsøgsanstalten fandtes beqvem Leilighed paa Arvefæstegaarden Cathrinelyst, Pedersborg Sogn ved Sorøe, og under 4de Juli d. A. har Hs. Majestæt bemyndiget Directionen til at bekiendtgiøre det Allerhøistsamme forelagte provisor ske Reglement for Jndretningen. Jfølge dette, som fuldstændigt er meddeelt i Collegialtidenden, staaer Jnstitutet, som ikke blot er Underviisnings, men tillige Odragelsesanstalt, under Overbestyrelse af Directionen for Universitetet og de lærde Skoler. Det jævnlige Tilsyn fører en særskilt Kommitee, der skal bestaae af Stedets Sognepræst og Godsforvalteren for Sorøe Akademies søndre Godsdistrikt, samt af Forstanderen for det Agerdyrknings-Jnstitut, som i Forbindelse med Sorøe Akademie begyndes paa Møerup. Til Lærere, ved Jnstitutet ere allernaadigst udnævnte de tvende Seminarister Peder Nøller og Peder Schmidt. Alt Arbeide i Mark, Have og Gaard skulle Lærerne selv drive ved Hielp af Jnstitutets ældre og yngre Lærlinge. Ved Jnstitutet skal ogsaa være et hensigtsvarende Værksted med fornødne Haandværksredskaber, hvor de Unge kunne anvises til og øves i saadanne Haandarbeider, som sætte dem istand til at udbedre og saavidt muligt at forfærdige de simple Redskabet, som til Mark- og Have Arbeider samt til Huusbrug ved en Bondegaard behøves. Ligesom Huusandagten holde Morgen og Aften, skulle de Unge og vænnes til ordentlig Kirkegang alle Søn- og Hellig-Dage Klædningen i Jnstitutet skal være meget simpel og deri intet over Nødvendighed; Lærlingernes Leie haardt, men behørigen varmt, deres Bespiisning tarvelig, men tilstrækkeligen nærende, rettet efter Aarstiderne. Jngen Dreng maa antages i Jnstitutet yngre end 6 Aar. Fattige Drenge af Akademiets Gods skulle have fortrinlig Adgang. Betalingen for dem erlægges ved at tilbageholde en Deel af de Gaver, som Sorøe Akademies Kasse aarligen udreder til Fattigkommissionerne paa dets Gods. Denne Betaling skal indtil videre være: 4 Tønder Rug aarlig for hvert Barn fra 6 til 10 Aars Alder; tre Tønder Rug aarlig for hvert Barn fra 10 til 12 Aar incl. og 2 Tønder Rug aarlig for Børn over 12 Aar til Konfirmationen, alt in natura eller mod Betaling efter Kapitelstaxten. For Drenge udenfor Akademiets Gods, naar for saadanne ere Plads, bliver betalingen den samme. Uagtet Jnstitutet har sin særskilte Bestyrelse, bliver det at besøge af vedkommende Provst og Stiftets Biskop ved de af dem foretagende Visitationer, og Directionen for Universitetet og de lærde Skoler, under hvis Overbestyrelse Jnstitutet, ligesom det hele Sorøe Akademies Gods, er henlagt, haver aarligen allerunderdanigst at foredrage Hs. Majestæt Kongen, hvorledes Jnstitutet bestaaer og gaaer frem.